**Aktivna vloga**

Da je Slovenija izjemno dobro opravila svojo nalogo, je ocenila zunanja ministrica Tanja Fajon, kar nam priznavajo tudi tuje delegacije. Na eni strani zaradi operativnosti, iznajdljivosti in učinkovitosti, na drugi strani pa zaradi izjemno načelnih stališč. V mesecu septembru je namreč Slovenija v obdobju aktualnega nestalnega članstva 2024-2025 prvič predsedovala Varnostnemu svetu Združenih narodov. V ponedeljek je sklenila predsedovanje in predala štafeto Švici, ki predseduje v oktobru.

Slovenija je sprejeta v prestižno skupino D9+, ki združuje napredne digitalne države Evropske unije. Skupina D9+ predstavlja platformo za sodelovanje držav, ki so vodilne na področju digitalne preobrazbe in tehnoloških inovacij. Članstvo v skupini potrjuje zavezanost Slovenije k podpiranju ciljev Digitalnega desetletja in spodbujanju digitalnih inovacij, ob tem pa prispeva tudi k evropski odpornosti in konkurenčnosti. Slovenija bo z vstopom v D9+ še naprej aktivno prispevala k oblikovanju digitalne prihodnosti Evrope ter si prizadevala za skupne projekte in pilotne iniciative, ki bodo spodbudile digitalno inovativnost, rast in konkurenčnost.